CELEX: 32007R1138
Language: bg
Date: 2007-10-01 00:00:00
Title: Регламент (ЕО) № 1138/2007 на Комисията от 1 октомври 2007 година относно разрешаването на нова употреба на бензоената киселина (VevoVitall) като фуражна добавка (Текст от значение за ЕИП)

2.10.2007   
            
            
               BG
            
            
               Официален вестник на Европейския съюз
            
            
               L 256/8
            
         
      РЕГЛАМЕНТ (ЕО) № 1138/2007 НА КОМИСИЯТА
   
   от 1 октомври 2007 година
   относно разрешаването на нова употреба на бензоената киселина (VevoVitall) като фуражна добавка
   (Текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда разрешаването на употребата на добавки при храненето на животните наред с основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително на препарата, посочен в приложението към настоящия регламент. Това заявление бе придружено от информацията и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на препарата бензоена киселина (VevoVitall) като фуражна добавка за свине за угояване, който следва да бъде класифициран в категорията „Зоотехнически добавки“.
            
         
               (4)
            
            
               Употребата на препарата бензоена киселина (VevoVitall) бе разрешена за отбити от кърмене прасенца с Регламент (ЕО) № 1730/2006 на Комисията (2).
            
         
               (5)
            
            
               Представени са нови данни в подкрепа на заявлението за разрешаване за използване при свине за угояване. В становището си от 7 март 2007 г. Европейският орган за безопасност на храните („органът“) заключи, че бензоената киселина (VevoVitall) не оказва неблагоприятно въздействие върху здравето на животните, човешкото здраве или околната среда (3). Органът заключи също така, че бензоената киселина (VevoVitall) не представлява каквато и да било друга опасност, която би могла да изключи разрешаването му съгласно член 5, параграф 2 от Регламент (ЕО) № 1831/2003. Съгласно това становище употребата на този препарат не се отразява неблагоприятно върху тази допълнителна категория животни. В становището си органът препоръчва подходящи мерки относно сигурността на потребителите. Той не счита, че са необходими специфични изисквания по отношение на мониторинга след пускането на пазара. В това становище се подлага на проверка и докладът за методите за анализ на фуражната добавка във фуража, предоставен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на препарата показва, че условията за разрешаване, определени в член 5 от Регламент (ЕО) № 1831/2003, са изпълнени. Следователно употребата на посочения препарат следва да бъде разрешена, както е предвидено в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който принадлежи към категория „Зоотехнически добавки“ и към функционална група „Други зоотехнически добавки“, се разрешава като добавка при храненето на животните при условията, предвидени в цитираното приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 октомври 2007 година.
      
         
            За Комисията
         
         Markos KYPRIANOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 325, 24.11.2006 г., стр. 9.
   
      (3)  Становище на Научната група по добавките и продуктите или веществата, използвани в храните за животни относно безопасността и ефикасността на продукта VevoVitall (бензоена киселина) като фуражна добавка за свине за угояване, съгласно Регламент (ЕО) № 1831/2003. Прието на 7 март 2007 г.The EFSA Journal (2007) 457, р. 1—14.
   
      ПРИЛОЖЕНИЕ
      
                  Иденти-фикационен № на добавката
               
               
                  Име на титуляря на разрешителното
               
               
                  Добавка
                  (търговско наименование)
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Край на срока на разрешение
               
            
                  mg/kg пълноценен фураж с влагосъдържание 12 %
               
            
                  Категория: зоотехнически добавки. Функционална група: други зоотехнически добавки (понижено ниво на pH в урината)
               
            
                  4d210
               
               
                  Специални DSM продукти
               
               
                  Бензоена киселина
                  (VevoVitall)
               
               
                  
                               
                           
                           
                              Състав на добавката:
                              Бензоена киселина (≥ 99,9 %)
                           
                        
                               
                           
                           
                              Характеристика на активното вещество:
                              Бензенкарбоксилна киселина, фенилкарбоксилна киселина,
                              C7H6O2
                              
                              CAS номер 65-85-0
                              Максимално съдържание в:
                              Фталова киселина ≤ 100 mg/kg
                              Бифенил ≤ 100 mg/kg
                              Тежки метали: ≤ 10 mg/kg
                              Арсен: ≤ 2 mg/kg
                           
                        
                               
                           
                           
                              Метод за анализ (1):
                              Високоефективна течна хроматография (HPLC) с обратна фаза, с използване на диоден детектор по ред (DAD)
                           
                        
               
                  Свине за угояване
               
               
                  —
               
               
                  5 000
               
               
                  10 000
               
               
                  В упътването следва да се посочи следното:
                  
                               
                           
                           
                              Допълващи фуражи, съдържащи бензоена киселина, не трябва да бъдат използвани като такива за храненето на свине за угояване.
                           
                        
                               
                           
                           
                              Допълващите фуражи за свине за угояване трябва много добре да се смесят с други фуражи от дневния хранителен прием.
                           
                        
                               
                           
                           
                              Мерки за сигурността на потребителите: трябва да се вземат мерки, за да се сведе до минимум отделянето от добавката на прах, който може да бъде вдишан. Достъпни информационни листове за безопасност (ИЛБ)
                           
                        
               
                  22.10.2017
               
            
         (1)  Подробна информация относно методите за анализ е достъпна на следния електронен адрес на референтната лаборатория на Общността: www.irmm.jrc.be/crl-feed-additives